Publication: Magyar Közlöny
Issue: MK-2002-17 (Year: 2002, Number: 17)
Era: 1990-2004
Section: Az Eredménykimutatás szerkezete és tartalma megegyezik a 250/2000. (XII. 24.) Korm. rendeletben (Szkr.)
Paragraph Index: 980

5. számú mellékletének 2. d) pontja alapján: A hátralévõ kötelezettségek között kimutatott alárendelt kölcsöntõkét a visszafizetési idõpontot megelõzõ öt év során az évenkénti fokozatos csökkenéssel a lejárat szerinti idõpontban egy összegben kell számításba venni, és ez(eke)t az összeg(ek)et az 1.B.71.1, illetve a 73.1 sorban feltüntetni. A szavatoló tõkébe már figyelembe nem vehetõ értékeket az 1.B.71.2 és 73.2 sorokban kell feltüntetni. A szavatoló tõkébe már be nem számítandó résznek az alárendelt kölcsöntõke értékének 20%-ával történõ növekedését mindig a visszafizetés napjához (a lejárat dátumához) kell igazítani. A lejárat elõtti utolsó évben már csak 20% vehetõ figyelembe a szavatoló tõkében és a visszafizetés napján lesz nulla értékû az alárendelt kölcsöntõke. Deviza esetén a csökkentés nagyságát a szerzõdés szerinti alárendelt kölcsöntõke devizaértéke határozza meg, amelyet a hó végi alkalmazott számviteli elõírások szerinti devizaárfolyamon kell számításba venni. Ez a számítási mód nem érinti az alárendelt kölcsöntõke könyv szerinti értékét, az a visszafizetésig továbbra is a szerzõdés szerinti értéken szerepel a fõkönyvben! Pl. Az 1000 M Ft értékû szerzõdés lejárat szerinti idõpontja március 31., akkor a visszafizetést megelõzõ években minden év március 31-én egy összegben 20-20%-kal, vagyis 200-200 M Ft-tal kell csökkenteni az alárendelt kölcsöntõke számításba vehetõ — 1.B.71.1 sorban szereplõ — értékét. A második év végén már 400 M Ft lesz a szavatoló tõkébe nem számítható összeg. Az utolsó évben még a 20% vehetõ figyelembe, de a lejárat napján — március 31-én — amikor visszafizetendõ, már nulla értékû. Devizában kötött alárendelt kölcsöntõkeként funkcionáló (hitel) szerzõdés 10 M USD értékû, lejárat szerinti idõpontja július 31, akkor a visszafizetést megelõzõ években minden év július 31-én egy összegben 20-20%-kal, vagyis 2-2 M USD-ral kell a csökkentést végrehajtani, és ennek az értéknek az adott idõszak devizaárfolyamával átszámított összegével kell csökkenteni az alárendelt kölcsöntõke számításba vehetõ — 1.B.73.1 sorban szereplõ — értékét. Az elsõ évben a 290 M Ft/USD árfolyammal számítva 580 M Ft-tal kell csökkenteni a szavatoló tõkébe számítandó alárendelt kölcsöntõkét. A második év végén már Ft/USD árfolyammal számítva (együttesen a 2× 2 M USD) 1200 M Ft lesz a szavatoló tõkébe nem számítható összeg. A deviza alárendelt kölcsöntõke könyv szerinti értéke továbbra 10 M USD is, amelynek forintértéke az adott devizaárfolyamon elsõ évben 2900 M Ft, a második évben 3000 M Ft.

Source: https://magyarkozlony.hu/hivatalos-lapok/6b038e509daeee29b2275a6cf65608172a3853cc/dokumentumok/47b4962e7c54005e374ebde698370337686c2412/letoltes